b"\n_START_ARTICLE_\nJohn Heaton\n_START_SECTION_\nBiografia\n_START_PARAGRAPH_\nVa n\xc3\xa9ixer el 9 de setembre de 1908 a la ciutat de New Haven, poblaci\xc3\xb3 situada a l'estat nord-americ\xc3\xa0 de Connecticut. Fill de John Edward Heaton i Florence Caroline Trowbridge, fou germ\xc3\xa0 de Jennison Heaton tamb\xc3\xa9 esportista i medallista ol\xc3\xadmpic._NEWLINE_Mor\xc3\xad el 10 de setembre de 1976 a la ciutat de Par\xc3\xads.\n_START_SECTION_\nCarrera esportiva\n_START_PARAGRAPH_\nAls Jocs Ol\xc3\xadmpics d'hivern de 1928 realitzats a Sankt Moritz (Su\xc3\xafssa), i amb 19 anys, particip\xc3\xa0 en la prova de skeleton, finalitzant en segona posici\xc3\xb3. Posteriorment de viatjar arreu del m\xc3\xb3n amb els seus companys Billy Fiske i Francis Rhodes a finals de la d\xc3\xa8cada del 1920 i principis de la d\xc3\xa8cada del 1930. _NEWLINE_En els Jocs Ol\xc3\xadmpics d'hivern de 1932 realitzats a Lake Placid (Estats Units) particip\xc3\xa0 en la prova de bobsleigh a dos, aconseguint guanyar la medalla de bronze amb Robert Minton._NEWLINE_A la d\xc3\xa8cada del 1940 retorn\xc3\xa0 a la competici\xc3\xb3, participant en els Jocs Ol\xc3\xadmpics d'hivern de 1948 realitzats a Sankt Moritz i aconseguint la medalla de plata novament en la prova de skeleton, aconseguint guanyar una nova medalla ol\xc3\xadmpica al cap de vint anys d'aconseguir la primera."